CELEX: 62022CN0133
Language: lt
Date: 2022-02-28 00:00:00
Title: Byla C-133/22: 2022 m. vasario 28 d. Bundesgerichtshof (Vokietija) pateiktas prašymas priimti prejudicinį sprendimą byloje LACD GmbH / BB Sport GmbH & Co. KG

2022 6 7   
            
            
               LT
            
            
               Europos Sąjungos oficialusis leidinys
            
            
               C 222/11
            
         
      2022 m. vasario 28 d.Bundesgerichtshof (Vokietija) pateiktas prašymas priimti prejudicinį sprendimą byloje LACD GmbH / BB Sport GmbH & Co. KG
      
      (Byla C-133/22)
      (2022/C 222/19)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesgerichtshof
      
      
         Šalys pagrindinėje byloje
      
      
         Kasatorė: LACD GmbH
      
      
         Kita kasacinio proceso šalis: BB Sport GmbH & Co. KG
      
      
         Prejudiciniai klausimai
      
      
                  1.
               
               
                  Ar gali būti konstatuojamas kitas reikalavimas, nesusijęs su atitiktimi, kaip tai suprantama pagal Direktyvos 2011/83/ES (1) 2 straipsnio 14 punktą arba pagal Direktyvos (ES) 2019/771 (2) 2 straipsnio 12 punktą, jei garanto pareiga priklauso nuo su vartotojo asmeniu susijusių aplinkybių, visų pirma nuo jo subjektyvaus pirkinio vertinimo (šiuo atveju – vartotojui suteikto pasitenkinimo pirkiniu) ir šios asmeninės aplinkybės nebūtinai sutampa su pirkinio būkle arba savybėmis?
               
            
                  2.
               
               
                  Jei atsakymas į pirmąjį klausimą būtų teigiamas:
                  Ar reikalavimų, kurie yra pagrįsti su vartotojo asmeniu susijusiomis aplinkybėmis (šiuo atveju – jo pasitenkinimas įsigytomis prekėmis), nebuvimą turi būti galima nustatyti remiantis objektyviomis aplinkybėmis?
               
            
         (1)  2011 m. spalio 25 d. Europos Parlamento ir Tarybos direktyva 2011/83/ES dėl vartotojų teisių, kuria iš dalies keičiamos Tarybos direktyva 93/13/EEB ir Europos Parlamento ir Tarybos direktyva 1999/44/EB bei panaikinamos Tarybos direktyva 85/577/EEB ir Europos Parlamento ir Tarybos direktyva 97/7/EB (OL L 304, 2011, p. 64).
      
         (2)  2019 m. gegužės 20 d. Europos Parlamento ir Tarybos direktyva (ES) 2019/771 dėl tam tikrų prekių pirkimo–pardavimo sutarčių aspektų, kuria iš dalies keičiami Reglamentas (ES) 2017/2394 ir Direktyva 2009/22/EB bei panaikinama Direktyva 1999/44/EB (OL L 136, 2019, p. 28), klaidų ištaisymas (OL L 305, 2019, p. 66).